《送丁自南代祀嵩岳还龙虎山》
元代·凌云翰

泰华恒衡列四方，崧高维岳在中央。降神自昔生申甫，代祀于今轶汉唐。

羽士祝釐遵典礼，鸿儒染翰作文章。遥怜蕙帐归来鹤，长向山中护草堂。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。